Publication: Magyar Közlöny
Issue: MK-2002-100 (Year: 2002, Number: 100)
Era: 1990-2004
Section: A gazdasági élet résztvevõinek vagyoni viszonyait szabályozó, a Polgári Törvénykönyvrõl szóló 1959. évi IV. törvény (a továbbiakban: Ptk.) a jogról való lemondás fogalmát nem határozza meg. A joglemondásról a Ptk.
Paragraph Index: 718

207. §-ának (3) bekezdése tartalmaz rendelkezést akként, hogy ha valaki jogáról lemond, vagy abból enged, nyilatkozatát nem lehet kiterjesztõen értelmezni. A Ptk. 240. §-ának (3) bekezdése értelmében a szerzõdést egyezséggel is lehet módosítani. Egyezség esetén a felek a szerzõdésbõl eredõ vitás vagy bizonytalan kérdéseket közös megegyezéssel úgy rendezik, hogy kölcsönösen engednek egymásnak. A jogegységi tanács álláspontja szerint jogról való lemondásnak az minõsül, ha a jogalany az õt kétségkívül megilletõ jogosultságról kifejezetten lemond. A jelen eljárásban vizsgált szerzõdésekben azonban a felek az önkormányzatot kétségkívül megilletõ — a tulajdonosi részesedés helyébe lépõ — pénzbeli ellenérték bizonytalan összegét határozták meg kölcsönös megegyezéssel. Ez a Ptk. 240. §-ának (3) bekezdése hatálya alá tartozó megegyezés nem vonható az egyoldalú joglemondás fogalmi körébe. Az önkormányzatot megilletõ, összegében bizonytalan, vitás vagyoni követelés meghatározásának, kifizetése idõpontjának egyezséggel történõ rendezése, nem ütközik az Áht. 108. §-ának (2) bekezdésében foglaltakba. Az önkormányzat nincs elzárva attól, hogy vitás vagyoni követelése tárgyában egyezséget kössön. IV. További jogértelmezési kérdés, hogy a vizsgált szerzõdésekben dátumszerûen megjelölt teljesítési határidõ elmulasztása erre vonatkozó külön kikötés nélkül tekinthetõ-e a Ptk. 228. §-ának (2) bekezdése szerinti bontó feltételnek. 2002/100. szám E kérdés megválaszolásánál abból kell kiindulni, hogy a Ptk. 228. §-ának (1) és (2) bekezdése az alábbiak szerint rendelkezik: „(1) Ha a felek a szerzõdés hatályának beálltát bizonytalan jövõbeni eseménytõl tették függõvé (felfüggesztõ feltétel), a szerzõdés hatálya e feltétel bekövetkeztével áll be.

Source: https://magyarkozlony.hu/hivatalos-lapok/01e5f1f70500f72741e186bbc18c49d694669619/dokumentumok/1a466d6d173a31fe9e4827139632f9d8f281a23f/letoltes